
RADVILIŠKIO  RAJONO  SAVIVALDYBĖS  TARYBA

SPRENDIMAS
DĖL VALSTYBĖS TURTO PANAUDOS SUTARČIŲ NUTRAUKIMO SU REORGANIZUOJAMA RADVILIŠKIO R. POCIŪNĖLIŲ PAGRINDINE MOKYKLA IR JO PERDAVIMO PANAUDOS PAGRINDAIS RADVILIŠKIO R. BAISOGALOS GIMNAZIJAI

2024 m. birželio 20 d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 7 straipsnio 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalies 3 punktu, 11 straipsnio 1 dalies 2 punktu, 14 straipsnio 1 dalies 1 punktu, 4 ir 5 dalimis, Lietuvos Respublikos Vyriausybės 2002 m. gruodžio 3 d. nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 2 punktu ir 1.1 punktu patvirtintu Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašu, įgyvendindama Radviliškio rajono savivaldybės tarybos 2014 m. lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“ 1 punktu patvirtinto Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo 25 punktą, Radviliškio rajono savivaldybės tarybos 2024 m. gegužės 23 d. sprendimą Nr. T-378 „Dėl Radviliškio r. Pociūnėlių pagrindinės mokyklos reorganizavimo jungimo būdu, prijungiant ją prie Radviliškio r. Baisogalos gimnazijos, reorganizavimo sąlygų aprašo ir Radviliškio r. Baisogalos gimnazijos nuostatų patvirtinimo“, atsižvelgdama į Radviliškio r. Pociūnėlių pagrindinės mokyklos 2024 m. gegužės 31 d. raštą Nr. S-18(1.11), Radviliškio rajono savivaldybės taryba nusprendžia:
. 	Nutraukti valstybės turto, perduoto Radviliškio rajono savivaldybei valdyti, naudoti ir disponuoti juo patikėjimo teise, 2009 m. gegužės 26 d. panaudos sutartį Nr. 2009/164 (keista 2016 m. kovo 18 d. susitarimu Nr. 2016-230) ir 2020 m. gruodžio 28 d. panaudos sutartį Nr. SUT-2020-996, sudarytas su reorganizuojama Radviliškio r. Pociūnėlių pagrindine mokykla ilgalaikiam materialiajam turtui, kurio įsigijimo vertė – 1720,05 Eur, likutinė vertė – 0,00 Eur, trumpalaikiam materialiajam turtui, kurio suma – 259,08 Eur (priedas), ir perduoti jį panaudos pagrindais 10 metų terminui Radviliškio r. Baisogalos gimnazijai, perimančiai reorganizuojamos Radviliškio r. Pociūnėlių pagrindinės mokyklos teises ir pareigas, gimnazijos nuostatuose numatytai veiklai vykdyti.
.	Įgalioti Radviliškio rajono savivaldybės administracijos direktorių Savivaldybės vardu pasirašyti:
. susitarimą su reorganizuojama Radviliškio r. Pociūnėlių pagrindine mokykla dėl sprendimo 1 punkte nurodyto valstybės turto panaudos sutarčių nutraukimo;
. valstybės turto panaudos sutartį su Radviliškio r. Baisogalos gimnazija. 
. 	Įgalioti Radviliškio rajono savivaldybės administracijos Investicijų ir turto valdymo skyriaus vedėją perimti iš reorganizuojamos Radviliškio r. Pociūnėlių pagrindinės mokyklos sprendime nurodytą turtą ir jį perduoti Radviliškio r. Baisogalos gimnazijai bei Savivaldybės vardu pasirašyti turto perdavimo ir priėmimo aktus.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras								   Kazimieras Račkauskis 

Radviliškio rajono savivaldybės tarybos
2024 m. birželio 20 d. sprendimo Nr. T-
priedas



1 lentelė.  Ilgalaikis materialusis turtas
Eil. Nr.	Turto pavadinimas ir aprašymas	Invento-rinis Nr.	Pradinė įsigijimo vertė	eurais	Likutinė vertė	2024-05-31	eurais
1.		Nešiojamas kompiuteris su išoriniu diskelių nuskaitymo įrenginiu „FUJITSU-Siemens Amilo Pro V8010“	014010246	906,22	0,00
2.		Interaktyvioji lenta su mokomosiomis programomis „60“ Clever Board 1“	014020072	813,83	0,00
Iš viso:	1720,05	0,00


2 lentelė.  Trumpalaikis materialusis turtas
Eil. Nr.	Turto pavadinimas	Kiekis vienetais	Vieneto įsigijimo vertė eurais	Suma eurais
1.		Balsavimo kabina neįgaliems	1	155,36	155,36
2.		Iškaba	1	21,50	21,50
3.		Balsadėžė 	1	82,22	82,22
Iš viso:	3	–	259,08

RADVILIŠKIO RAJONO SAVIVALDYBĖS TARYBOS 2024-06-20 SRENDIMO PROJEKTO „DĖL VALSTYBĖS TURTO PANAUDOS SUTARČIŲ NUTRAUKIMO SU REORGANIZUOJAMA RADVILIŠKIO R. POCIŪNĖLIŲ PAGRINDINE MOKYKLA IR JO PERDAVIMO PANAUDOS PAGRINDAIS RADVILIŠKIO R. BAISOGALOS GIMNAZIJAI“
AIŠKINAMASIS RAŠTAS 

2024-05-31
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Vykdant Savivaldybės tarybos 2024-05-23 sprendimą Nr. T-378 „Dėl Radviliškio r. Pociūnėlių pagrindinės mokyklos reorganizavimo jungimo būdu, prijungiant ją prie Radviliškio r. Baisogalos gimnazijos, reorganizavimo sąlygų aprašo ir Radviliškio r. Baisogalos gimnazijos nuostatų patvirtinimo“, su reorganizuojama Radviliškio r. Pociūnėlių pagrindine mokykla reikia nutraukti Radviliškio rajono savivaldybei patikėjimo teise valdyti, naudoti ir disponuoti perduoto valstybės turto panaudos sutartis ir perduoti reorganizuojamos įstaigos teises ir pareigas perimančiai Radviliškio r. Baisogalos gimnazijai. 
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
LR Vietos savivaldos įstatymo 7 straipsnio 9 punkte nustatyta, kad savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise yra valstybinė (valstybės perduota savivaldybėms) funkcija.
LR Valstybės ir savivaldybių turto valdymo, naudojimo ir disponavimo juo įstatymo:
.	7 str. 2 dalies 3 punkte nustatyta, kad valstybės turtą patikėjimo teise valdo, naudoja ir juo disponuoja savivaldybės – šio įstatymo 11 straipsnyje nustatytais atvejais (t. y. kai turtas Vyriausybės nutarimais savivaldybėms perduodamas valstybinėms (valstybės perduotoms savivaldybėms) funkcijoms įgyvendinti);
.	14 str. 5 dalyje nustatyta, kad sprendimą dėl valstybės turto perdavimo pagal panaudos sutartį priima Vyriausybė arba jos įgalioti turto valdytojai Vyriausybės nustatyta tvarka. Sprendimo projekte nurodyti valstybės turto valdytojas – Radviliškio rajono savivaldybė;
.	14 str. 4 dalyje (ir Lietuvos Respublikos Vyriausybės 2002-12-03 nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 1.1 punktu patvirtintu Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo 11 punkte) nustatyta, kad Panaudos davėjas privalo nutraukti panaudos sutartį, jeigu panaudos gavėjas nevykdo veiklos, dėl kurios buvo perduotas valstybės ar savivaldybės turtas. 
Lietuvos Respublikos Vyriausybės 2002-12-03 nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“  2 punktu nustatyta, kad valstybės turto valdytojai įgalioti priimti sprendimus dėl patikėjimo teise valdomo valstybės nematerialiojo, ilgalaikio (išskyrus nekilnojamąjį turtą) ir trumpalaikio materialiojo turto perdavimo panaudos pagrindais laikinai neatlygintinai valdyti ir naudotis biudžetinėms įstaigoms ne ilgesniam kaip 20 metų laikotarpiui.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Bus įvykdytas Savivaldybės tarybos 2024-05-23 sprendimas Nr. T-378 „Dėl Radviliškio r. Pociūnėlių pagrindinės mokyklos reorganizavimo jungimo būdu, prijungiant ją prie Radviliškio r. Baisogalos gimnazijos, reorganizavimo sąlygų aprašo ir Radviliškio r. Baisogalos gimnazijos nuostatų patvirtinimo“. Reorganizuojamos Radviliškio r. Pociūnėlių pagrindinės mokyklos  panaudos pagrindais naudojamas valstybės turtas bus perduotas panaudos pagrindais laikinai neatlygintinai valdyti ir naudotis reorganizuojamos įstaigos teises ir pareigas perimančiai Radviliškio r. Baisogalos gimnazijai.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Radviliškio rajono savivaldybės administracijos direktoriumi, juristais, kalbininku, Investicijų ir turto valdymo skyriaus vedėju, Švietimo ir sporto skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
. Pridedami dokumentai. 
Pridedamų dokumentų nėra. 



Investicijų ir turto valdymo skyriaus vyriausioji specialistė			        Diana Skaburskienė
